**รายงานการประชุมสำนักงานเกษตรอำเภอบางมูลนาก ประจำเดือนตุลาคม 2566**

**ครั้งที่ 10/2566**

**เมื่อวันที่ 3 ตุลาคม 2๕66 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

3. นางสาวมาลี ป้อมปัง นักวิชาการส่งเสริมการเกษตรชำนาญการ

4. นางสาวลลิตตา พานิชผล นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นายอธิศักดิ์ ทองเลิศ นักวิชาการส่งเสริมการเกษตร

7. นางฐานิตา นาคอ่อน เจ้าพนักงานธุรการ

8. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

 นางสาวสุกัลยา นาคเพ็ง เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1. ฝ่ายบริหารสรุปการบรรยายหัวข้อ “การจัดซื้อจัดจ้าง” ในการจัดเวทีฯ รวมถึงการจัดประชุมของฝ่ายบริหารที่ผ่านมา นำขึ้นรายงานหน้าเว็บไซต์ของสำนักงานเกษตรจังหวัดพิจิตร

 -ฝ่ายบริหารดำเนินการแล้วเมื่อวันที่ 26 กันยายน 2566

 2. สำนักงานเกษตรจังหวัดพิจิตร ฝากให้อำเภอนำข้อมูลมาลงในเว็บไซต์ปรับปรุงข้อมูลให้เป็นปัจจุบันเรื่องพืชเศรษฐกิจที่สำคัญ

 3. กรณีการขึ้นทะเบียนเกษตรกร เนื่องจากมีคู่สามี-ภรรยา มีสมุดเกษตรกรในครอบครอง จำนวน 2 เล่ม ซึ่งขัดกับคู่มือฯ

 -สำนักงานเกษตรจังหวัดจะทำหนังสือหารือกรมฯ

 4. เรื่องจากอำเภอบางมูลนาก

 4.1 แจ้งข้าราชการย้ายมาดำรงตำแหน่งในอำเภอบางมูลนาก

 -นายพัลลภ พลสว่าง ตำแหน่ง ผู้ช่วยสาธารณสุขอำเภอโพธิ์ประทับช้าง มาดำรงตำแหน่งสาธารณสุขอำเภอบางมูลนาก

 4.2 กำหนดการประชุมหัวหน้าส่วนราชการฯ ประจำเดือนพฤศจิกายน 2566 วันพุธที่ 1 พฤศจิกายน 2566 เวลา 09.00 น. ห้องประชุมองค์การบริหารส่วนตำบลบางไผ่

**ที่ประชุม** รับทราบ

 **/ระเบียบวาระที่ 2** …

-2-

**ระเบียบวาระที่ 2 เรื่องการรับรองรายงานการประชุมครั้งที่ 9/2566**

**มติที่ประชุม** รับรองรายงานในการประชุมเกษตรอำเภอประจำเดือนกันยายน 2566

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

ผลการเบิกจ่ายเดือน กันยายน 2566 ภาพรวมเขต 6 เบิกจ่าย 99.9%

**ที่ประชุม** รับทราบ

 **ฝ่ายยุทธศาสตร์และสารสนเทศ**

 1. การประกวดศูนย์เรียนรู้การเพิ่มประสิทธิภาพการผลิตสินค้าเกษตรดีเด่นระดับประเทศ ประจำปี 2566 รางวัลชนะเลิศ ได้แก่ นายอรุณ ขันโคกสูง เกษตรกรต้นแบบศูนย์เรียนรู้การเพิ่มประสิทธิภาพการผลิตสินค้าเกษตร อำเภอเมืองนครราชสีมา จังหวัดนครราชสีมา

 2. ทบทวนเป้าหมายการพัฒนาจังหวัดพิจิตร ระยะ 20 ปี (พ.ศ.2566-2585) สำนักงานเกษตรจังหวัดได้ปรับแก้ตัวชี้วัด และค่าเป้าหมายการพัฒนาจังหวัดระยะ 20 ปี และถ่ายทอดในแต่ละช่วง 5 ปี แผนการดำเนินงานที่สำคัญ/แผนที่นำทาง Road Map และโครงการที่จำเป็นต้องดำเนินการตามแผนดำเนินงานสำคัญ

 3. การจัดทำปฏิทินผลผลิตสินค้าเกษตรรายเดือนระดับจังหวัดเพื่อบริหารจัดการความมั่นคงอาหารและโภชนา ประจำปี 2566 สำนักงานเกษตรจังหวัดพิจิตรขอให้สำนักงานเกษตรอำเภอทั้ง 12 อำเภอจัดเตรียมความพร้อมของข้อมูลเพื่อจัดทำ และบันทึกข้อมูลในระบบของปฏิทินผลผลิตสินค้าเกษตรรายเดือน ซึ่งทางกลุ่มยุทธศาสตร์กำหนดจัดประชุมทบทวนและฝึกปฏิบัติการบันทึกข้อมูลฯ ในวันพฤหัสบดีที่ 5 ตุลาคม 2566 เวลา 10.00 น. ทางระบบ Zoom meeting

 4. แผนการปฏิบัติงานตามระบบส่งเสริมการเกษตร สำนักงานเกษตรจังหวัดพิจิตร ประจำเดือนตุลาคม 2566

 4..1 วันที่ 2 ตุลาคม 2566 วันประชุมสำนักงานเกษตรอำเภอประจำเดือน DM

 4.2 วันที่ 9, 16, 24 ตุลาคม 2566 เวทีแลกเปลี่ยนเรียนรู้ ระดับอำเภอ WM 4.3 วันที่ 31 ตุลาคม 2566 ประชุมเกษตรอำเภอประจำเดือน

**มติที่ประชุม** รับทราบ

**ฝ่ายส่งเสริมและพัฒนาการผลิต**

1. แจ้งเป้าหมายเกษตรกรที่เข้าร่วมโครงการยกระดับคุณภาพมาตรฐานสินค้าเกษตร ปีงบประมาณ พ.ศ.2567 กิจกรรมพัฒนาคุณภาพสินค้าเกษตรสู่มาตรฐาน GAP

 -อำเภอวังทรายพูน รวมเกษตรกร จำนวน 61 ราย

 -อำเภอโพธิ์ประทับช้าง รวมเกษตรกร จำนวน 10 ราย

 /1.3 อำเภอโพทะเล...

-3-

 -อำเภอโพทะเล รวมเกษตรกร จำนวน 41 ราย

 -อำเภอดงเจริญ รวมเกษตรกร จำนวน 14 ราย

 2. แจ้งเป้าหมายเกษตรกรโครงการส่งเสริมการปลูกพืชใช้น้ำน้อยเสริมสร้างรายได้แก่เกษตรกร เป้าหมายปี 2567

 -อำเภอวังทรายพูน จำนวน 70 ราย

 -อำเภอสามง่าม จำนวน 20 ราย

 -อำเภอบึงนาราง จำนวน 40 ราย

 -อำเภอวชิรบารมี จำนวน 20 ราย

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

 1. การตอบกลับขอฝนหลวงเพื่อช่วยเหลือด้านการเกษตร ผลกระทบจากสภาวะฝนแล้ง จำนวน 11 อำเภอ ประสบปัญหาสภาวะฝนทิ้งช่วง

 -ศูนย์ปฏิบัติการฝนหลวงภาคเหนือตอนล่างได้มอบหมายให้หน่วยงานปฏิบัติการฝนหลวงจังหวัดพิษณุโลก วางแผนปฏิบัติการฝนหลวง ตั้งแต่วันที่ 1 กันยายน 2566 ถึงวันที่ 10 กันยายน 2566 โดยขึ้นบินทั้งหมด 6 วัน 14 เที่ยวบิน

 2. การจัดทำเอกสารการขอรับการช่วยเหลือเกษตรกรผู้ประสบภัยพิบัติด้านพืช

 -สำนักงานเกษตรจังหวัดพิจิตร จัดเวทีแลกเปลี่ยนเรียนรู้ระดับอำเภอ เมื่อวันที่ 15 สิงหาคม 2566 โดยมีการแบ่งกลุ่มสรุปการจัดทำเอกสารสำหรับการขอรับการช่วยเหลือเกษตรกรผู้ประสบภัยพิบัติ ด้านพืชทั้ง 12 อำเภอ เป็นไปในทิศทางเดียวกัน

 3. การดำเนินงานโครงการพัฒนายกระดับการผลิตสินค้าเกษตรด้วยเทคโนโลยีและนวัตกรรมของเกษตรกรปราดเปรื่อง Young Smart Farmer & Smart Farmer

 -กลุ่มส่งเสริมและพัฒนาเกษตรกรได้ให้อำเภอตรวจสอบความชำรุดบกพร่องของครุภัณฑ์ โครงการพัฒนายกระดับการผลิตสินค้าเกษตรด้วยเทคโนโลยีและนวัตกรรมของเกษตรกรฯ แล้วส่งจังหวัดภายในวันที่ 26 กันยายน 2566

 4. ขอให้ประชาสัมพันธ์การจำหน่ายสินค้าและผลิตภัณฑ์จากกลุ่มแม่บ้านเกษตรกรในระหว่างวันที่ 27-29 ธันวาคม 2566 ณ ตลาดนัดมีโชค พลาซ่า อำเภอเมือง จังหวัดเชียงใหม่ เสียค่าใช้จ่ายบูธละ 4,000 บาท

 5. การดำเนินงานศูนย์เรียนรู้การบริหารจัดการสินค้าเกษตร ตลาดเกษตรกรจังหวัดพิจิตร

วันพฤหัสบดีของทุกสัปดาห์ ระหว่างเวลา 08.00 – 15.00 น. กลุ่มส่งเสริมและพัฒนาเกษตรกรขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร ประจำเดือนกันยายน 2566 ดังนี้

|  |  |  |
| --- | --- | --- |
| สัปดาห์ที่ | วันที่ | ยอดจำหน่ายรวม (บาท) |
|
| 1 | 31 ส.ค.66 |  37,820  |
| 2 | 7 ก.ย.66 |  39,880  |
| 3 | 14 ก.ย.66 |  32,240  |
| 4 | 21 ก.ย.66 |  37,980  |
|  รวม 147,920 บาท   |

-4-

**มติที่ประชุม** รับทราบ

**ฝ่ายอารักขาพืช**

 1. การสำรวจประเมินพื้นที่ระบาดโรคใบด่างมันสำปะหลังในพื้นที่ผ่าน Google form ให้ครอบคลุมทุกพื้นที่ปลูกทุกแปลง ภายในวันที่ 5 ของทุกเดือน และรายงานผ่านระบบรายงานสถานการณ์ระบาดศัตรูพืชของพืชเศรษฐกิจ https://report-ppsf.doae.go.th ภายในวันพุธก่อนเวลา 12.00 น.ของทุกสัปดาห์ พบแปลงมันสำปะหลังที่มีอาการโรคใบด่างมันสำปะหลัง จำนวน 3 อำเภอ

 -อำเภอบึงนาราง

 -อำเภอโพทะเล

 -อำเภอสากเหล็ก

2. ผลสำรวจความต้องการของเจ้าหน้าที่ในการจัดเวทีแลกเปลี่ยนเรียนรู้ระดับอำเภอ ปี 2567 มอบหมายให้เจ้าหน้าที่ทำแบบสำรวจออนไลน์ Google Form

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **ไม่มี**

**ระเบียบวาระที่ 6 เรื่องอื่นๆ**

1. สำนักงานเกษตรจังหวัดแจ้งเรื่องการโอนสินทรัพย์ ขอให้ให้อำเภอไปหารือ แล้วรายงานผลจากให้เกษตรจังหวัดทราบ เนื่องยังไม่มีเลขครุภัณฑ์ ขอให้ชะลอไว้ก่อน รอแนวทางที่ชัดเจนจากจังหวัดฯ

 2. การจัดงาน “บางมูลนากรวมใจ เทิดไท้ราชวงศ์จักรี 122 ปี พระปิยมหาราช เสด็จประพาสบางมูลนาก” ในวันที่ 12 ตุลาคม 2566

 -เวลา 07.00 น. พิธีบวงสรวงราชานุสาวรีย์รัชกาลที่ 5 เกษตรอำเภอร่วมพิธี

 -เวลา 15.00 น. ภาคส่วนราชการต่าง ๆ เริ่มตั้งขบวนบริเวณโรงเรียนบางมูลนากภูมิวิทยาคม ขอให้เจ้าหน้าที่ทุกคนร่วมงาน

 -เวลา 17.30 น.พิธีถวายพานพุ่มดอกไม้สด

3. เรื่องจากธนาคารเพื่อการเกษตรและสหกรณ์การเกษตร สาขาบางมูลนาก มาตรการพักชำระหนี้ ให้กับลูกค้ารายย่อยตามนโยบายรัฐบาล เข้าร่วมมาตรการผ่านแอปพลิเคชั่น BAAC Mobile

4. เรื่องเวรยามสำนักงานฯ ฝ่ายบริหารจะทำร่างคำสั่งก่อนลงในไลน์กลุ่มเกษตรอำเภอฯ วันถัดไปเวลา 11.00 น. ถ้าไม่มีผู้ใดแก้ไข จะนำเสนอนายอำเภอต่อไป

5. การปรับสมุด ทบก. ให้ทุกตำบลส่งมาปรับคนละครึ่งตามคิว ตำบลไหนส่งก่อนจะได้ปรับก่อน

**มติที่ประชุม** รับทราบ

-5-

**ปิดการประชุมเวลา 15.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก

/ปัญหาและอุปสรรค...

/1.2 คุณสมบัติ...